
న్యూఢిల్లీ : మీ ఆస్తుల వివరాలన్నీ న్యాయస్థానానికి సత్య ప్రమాణంగా వెల్లడించారా? కర్ణాటక హైకోర్టు ఉత్తర్వులను ఉల్లంఘించి 4 కోట్ల డాలర్లను మీ పిల్లలకు బదిలీ చేసినమాట నిజమేనా? బ్యాంకు రుణాల ఎగవేత కేసులో లిక్కర్ కింగ్ మాల్యాకు అత్యున్నత న్యాయస్థానం గురువారం నాడు సంధించిన ప్రశ్నలివి. తన చేతిలో బ్యాంకులకు చెల్లించేందుకు పైసా కూడా లేదని ప్రకటించిన మాల్యాను జస్టిస్ ఆదర్శ్ కుమార్, జస్టిస్ యుయు లలితతో కూడిన ధర్మాసనం తీవ్రంగా నిలదీసింది. మాల్యాపై దేశవ్యాప్తంగా వివిధ కోర్టుల్లో ఉన్న కేసులన్నింటినీ సుప్రీంకోర్టుకు బదిలీ చేసే ప్రతిపాదన కూడా న్యాయమూర్తులు ముం దుకు తెచ్చారు. బ్యాంకుల తరఫు న్యాయవాదులను కూడా ప్రశ్నలతో ఉక్కిరిబిక్కిరి చేశారు. తీవ్రస్థాయిలో సుదీర్ఘంగా జరిగిన వాదోపవాదాల సందర్భంగా మాల్యా తరఫు న్యాయవాది కూడా కోర్టుపై తన అసహనాన్ని వ్యక్తం చేశారు. అయితే మాల్యా తరఫు న్యాయవాది వైద్యనాధన్ మాత్రం, తన క్లయింటు కర్ణాటక హైకోర్టు ఉత్తర్వులను ధిక్కరిస్తే అక్కడే కోర్టు ధిక్కారణ కేసు నమోదుచేయాలని వాదించారు సుప్రీంకోర్టు కోర్టు ధిక్కారణ అభియోగం చేపడితే తన క్లయింటుకు అప్పీల్ చేసుకునే హక్కు లేకుండా పోతుందని పేర్కొన్నారు. వ్యాపారంలో వచ్చిన నష్టాలకు తన క్లయింటును టార్గెట్ చేస్తున్నారని తీవ్రంగా విమర్శించారు. దేశంలో 7 లక్షల కోట్ల రూపాయల బ్యాంకు రుణాల ఎగవేతలుండగా కేవలం మాల్యా వెనక బడటం ఏమిటని ప్రశ్నించారు. మాల్యాను టెర్రిరిస్టు కంటే దారుణంగా ట్రీట్ చేస్తున్నారని వ్యాఖ్యానించారు.

newdhilly : mee aastula vivaraalannii nyaayasthaanaaniki satya pramaanamgaa velladinchara? karnaataka hycortu uttarvulanu ullanghinchi 4 kotla daalarlanu mee pillalaku badili chesinamata nijamena? byaanku runaala egavetha kesulo likkar king malyaku atyunnata nyaayasthaanam guruvaram naadu sandhinchina prasnalivi. tana chetilo byaankulaku chellinchenduku paisa kuudaa ledani prakatinchina malyanu justis aadars kumar, justis yuyu lalitatho kuudina dharmasana teevramgaa niladeesindi. malyapai desavyaaptamgaa vividha kortullo unna kesulannintini supreenkortuku badili chese pratipaadana kuudaa nyaayamuurtulu mum duku tecchaaru. byaankula tarafu nyaayavaadulanu kuudaa prasnalatho ukkiribikkiri chesaru. teevrasthaayilo sudiirghamgaa jarigina vaadopavaadaala sandarbhamgaa malya tarafu nyaayavaadi kuudaa kortupai tana asahanaanni vyaktam chesaru. ayithe malya tarafu nyaayavaadi vaidyanadhan maatram, tana klayintu karnaataka hycortu uttarvulanu dhikkariste akkade kortu dhikkaarana kesu namoducheyalani vaadinchaaru supreenkortu kortu dhikkaarana abhiyogam chepadithe tana klayintuku appil chesukune hakku lekunda potundani perkonnaru. vyaapaaramlo vachina nashtaalaku tana klayintunu target chestunnarani teevramgaa vimarsinchaaru. desamlo 7 lakshala kotla roopaayala byaanku runaala egavetalundagaa kevalam malya venaka badatam emitani prasninchaaru. malyanu terriristu kante daarunamgaa treate chestunnarani vyaakhyaaninchaaru.